Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6884

c) hátsó sugár: 13 dB S-módnál, és 6 dB A/C-módnál. Továbbá az A/C-módú és S-módú felderítési érzékenység csökkentéseket úgy kell végrehajtani, hogy az ACAS berendezés ne legyen idő előtt korlátozott, és képes legyen a három korlátozó egyenlőtlenségben részletezett lehetőség legalább 75 százalékának kihasználására az összes cél-típus összetételnél, és a rendszer maximális sűrűség kapacitásáig minden sűrűségnél. Ha a kiegyenlített korlátok közül valamelyiknek az értékét átlépik, megfelelő akció szükséges az interferencia korlátozására egy felderítés felfrissítési időközön belül. Eszközöknek kell rendelkezésre állniuk a felderítési érzékenység helyreállítására, amikor a környezet eléggé javul ahhoz, hogy az interferencia korlátok feloldhatók legyenek. 3.2.3.7.7 ACAS kereszt-kapcsolat lekérdezéseket az S-módú lekérdezések összege tartalmazza az interferencia korlátozó egyenlőtlenségek baloldalának tagjaiban. 3.2.3.8 TIPIKUS INTERFERENCIA KORLÁTOZÓ ELJÁRÁS MEGVALÓSÍTÁSA 3.2.3.8.1 Az alábbiakban következő ismertetés egy interferencia korlátozó eljárás egyik lehetséges megvalósítása. Ez az (1), (2) és (3) egyenlőtlenségekben megjelenő rendszer paramétereket változtatja, hogy maximálja és fenntartsa a közelítő egyenlőséget a számított felderítési távolságok között az Smódú és A/C-módú céloknál. Ezeknek az egyenlőtlenségeknek az értékelésében az S-módú paraméterek 8 másodperces átlagát használják és az A/C-módú paraméterek aktuális vagy várható értékeit használják. Az eljárást az A-4 ábrán lévő folyamat ábra illusztrálja. 3.2.3.8.2 1. lépés. Az első lépés a szabályozási folyamatban a használatra próbaképpen ütemezett suttogás-kiabálás lépések számának csökkentése az aktuális pásztázás során, ha:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes